﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net IUBII FRATI INTRU HRISTOS DOMNUL Biserica Sfântul Nicolae vă invită în zilele de 20 si 21 octombrie 2016 la o intâlnire duhovnicească cu Părintele Ieromonah Pantelimon Șușnea de la Mănăstirea Oașa, Judetul Alba, Romania Părintele va vizita mai multe comunități românești din Statele Unite și Canada și va susține la biserica noastră joi o conferință cu tema „Drumul spre Dumnezeu”, iar vineri va fi prezent la Taina Sfântului Maslu Retras din lume la poalele Munţilor Şureanu, Părintele Pantelimon trăieşte în post şi rugăciune, cu bucuria de a fi alături de fraţii săi întru Hristos Absolvent de Belle Arte, pictor de icoane şi fotograf, părintele este şi un minunat vorbitor, ale cărui cuvinte învăluite de har au salvat de la naufragiu sufletesc mii de tineri PROGRAMUL LITURGIC IN SĂPTĂMÂNA 10 - 16 OCTOMBRIE 2016 JOI 13 OCTOMBRIE: ACATISTUL SFÂNTEI PARASCHEVA – ora 6 00 PM Vineri 14 OCTOMBRIE: SFÂNTA CUV PARASCHEVA UTRENIE ȘI SFÂNTA LITURGHIE - ora 8 30 AM Sâmbătă 15 OCTOMBRIE: UTRENIE, SFÂNTA LITURGHIE ȘI PARASTAS – ora 8 30 AM Duminică 16 OCTOMBRIE: UTRENIE ȘI SFÂNTA LITURGHIE - ora 8 30 AM 7P1r8e o7t8P4a4r4o5h3M–afriixu;s 9D1a7ni5e9l 2D2u5m7i1tre–smcuo b i l Î iată EVANGHELIA DIN DUMINICA A 20 - A DUPA RUSALII n vremea aceea S-a dus Iisus într-o cetate numită Nain şi împreună cu El mergeau ucenicii Lui şi mulţime mare Iar când S-a apropiat de poarta cetăţii, iată scoteau un mort, singurul copil al mamei sale, şi ea era văduvă, iar mulţime mare din cetate era cu ea Şi, văzând-o Domnul, I s-a făcut milă de ea şi i-a zis: Nu plânge! Atunci, apropiindu-Se, S-a atins de sicriu, iar cei ce-l duceau s-au oprit Şi a zis: Tinere, ţie îţi zic, scoală-te! Iar cel ce fusese mort s-a ridicat şi a început să vorbească, iar Iisus l-a dat mamei sale Şi frică i-a cuprins pe toţi şi slăveau pe Dumnezeu, zicând: Proroc mare S-a ridicat între noi şi Dumnezeu a cercetat pe poporul Său (LUCA 7, 11 - 16) DIN INVĂȚĂTURILE PĂRINTELUI PANTELIMON “Oamenii cu adevărat fericiţi nu ştiu că sunt fericiţi” – Părinte, trăiţi într-un loc care e raiul pe pământ La oraş, însă, depresia şi alienarea par mai acasă ca niciodată… – Lumea adevărată e cea pe care a făcut-o Dumnezeu, nu cea artificială, pe care a creat-o omul Călugării, se spune, sunt retraşi din lume Nouă ne place să spunem că suntem retraşi în lume, în timp ce orăşenii sunt retraşi din lume Ce fericire să simţi ritmurile naturii, să simţi primăvara pământul reavăn, fărâmicios, să vezi cum plesnesc mugurii! La oraş, în spatele atâtor interfeţe de comunicare, s-a pierdut frumuseţea vieţii, acea frumuseţe ritualică din comportament, din gesturi şi din cuvinte, prin care îl cinsteai pe cel de lângă tine A fost înlocuită de mult tupeu şi de multă îndrăzneală Ţăranul ştia să încarce totul de frumuseţe şi de sens, până şi hainele pe care le îmbrăca Fiecare cusătură avea o semnificaţie Şi unealta îi era înfrumuseţată Iar dacă se ducea pe câmp, cânta, să-şi facă munca mai plăcută Azi, omul nici de munca lui nu se mai bucură, fiindcă pentru el e doar mijloc de a strânge bani Munca nu-i mai aduce bucurie, nu mai e mijloc de devenire spirituală Utilitarismul acesta, atât de pregnant la oraş, a făcut să se piardă dimensiunea spirituală a vieţii S-a pier- dut misterul din creaţie, din relaţie, nu mai vedem taina celuilalt, îl privim doar din perspectiva eficienţei şi a exploatării Ne exploatăm unii pe alţii şi suntem gata să-l exploatăm şi pe Dumnezeu – Ce am putea face să depăşim toate aceste neajunsuri, să ne vindecăm sufleteşte? – Fiecare din noi se poate ridica deasupra vieţii, dacă încarcă de sens tot ceea ce face, dacă prin tot ceea ce face se apropie de Dumnezeu Nu doar prin rugăciune sau prin mersul la biserică te sfinţeşti, ci prin fiecare faptă sau gest De la felul în care stai, până la felul în care munceşti, de la felul în care faci ceva de mâncare, până la felul în care plantezi o floare, de la felul în care vorbeşti cu un om până la felul în care te culci Toate gesturile noastre cotidiene trebuie transfigurate printr-un fel aparte de a fi Prin iubirea pe care o purtăm Trebuie umplute de prezenţă, de sens, de mister, de frumuseţe şi de bucurie – Se spune că bucuria adevărată e profundă şi, cu toate astea, se dovedeşte trecătoare De ce n-o putem fixa, de ce n-o putem opri în loc? – Nu trebuie să privim bucuria ca pe un drog, care să ne facă să uităm de suferinţa lumii acesteia, nu trebuie să o căutăm ca pe o evadare Nici măcar nu trebuie să o căutăm! Oamenii cu adevărat fericiţi nu ştiu că sunt fericiţi, fiindcă îşi măsoară fericirea în fe- ricirea celorlalţi Ei sunt ieşiţi din sine şi trăiesc prin celălalt Fericirea vine singură Şi vine ca un dar pentru cei care ştiu să-l caute pe celălalt şi pe Dumnezeu Toate aceste piscuri înăl- ţătoare de fericire, care apar fulgurant în timpul vieţii, sunt nişte trepte intermediare Sunt o odihnă, o răsplată după fiecare treaptă urcată, după care nu avem voie să ne oprim În umbra lor, însă, Hristos ne dăruieşte o pace “pe care nimeni nu o va lua de la noi” Ne dăruieşte liniştea şi bucuria aceea constantă, care ne descătuşează şi ne face liberi – “Premisa că ar trebui să fim fericiţi în fiecare clipă a vieţii noastre e fundamental greşită” – Oriîncotro ne uităm, se promovează modelul omului de succes, veşnic zâmbitor Fericirea e un imperativ, iar depresia e o ruşine, un stigmat În faţa unei asemenea presiuni din partea societăţii, neputinţa unora de a se bucura îi afundă şi mai tare în deznădejde – Premisa că ar trebui să fim fericiţi în fiecare clipă a vieţii noastre e fundamental greşită şi produce foarte multă frustrare, pentru că oamenii intră în competiţie cu un model ireal, utopic Viaţa nu e o fericire continuă, cum nu e nici efort continuu Viaţa e o împletire de strădanie şi bucurie, iar bucuria vine adesea ca răsplată pentru efort, vine din împlinirea unei datorii, a unei sarcini, din felul în care-ţi lucrezi talanţii ce ţi s-au dat Dumnezeu a muncit şase zile şi în a şaptea s-a odihnit Obsesia fericirii cu orice preţ e păguboasă Înseamnă că dorinţele tale au luat-o înaintea vieţii şi au devenit nefireşti E fundamental să nu-ţi doreşti ceea ce nu se poate, să te bucuri de ceea ce ai, şi de cele bune, şi de cele rele, să găseşti un sens în tot ceea ce ţi se întâmplă Să încarci de semnificaţie fiecare încercare a vieţii tale Dacă elimini greutăţile şi efortul vieţii, elimini şi bucuria O viaţă molatică, trăită în plăcere, e o viaţă în care îţi ratezi împlinirea Doar încercările plătite cu disconfort sau sacrificiu lasă o urmă în fiinţa omului Gândindu-te la câştigul pe care îl obţii, nu mai priveşti cu teamă greul şi suferinţa vieţii Dacă privim lucrurile din perspectiva veşniciei, din lumea aceasta nu ieşim decât cu ceea ce am devenit – Intrată pe mâna psihologilor, depresia e tratată precum o boală Se dau chiar metode de ieşire din depresie, în zece paşi… Putem oare depăşi suferinţele sufleteşti după reţetă? – Nu ai cum să ajungi la starea de bine fără o lucrare spirituală Bucuria nu vine decât de la izvorul bucuriei, care e Dumnezeu, nu vine decât din trăirea iubirii Dar pentru asta, trebuie să ne curăţăm ochii şi să vedem în celălalt chipul lui Dumnezeu Să trecem de negativele lui (căci negativele nu ţin de profunzimea fiinţei, ci sunt un accident în fiinţa lui) şi să privim mai adânc Când iubeşti pe cineva, spunea Părintele Iustin, stareţul Mânăstirii Oaşa, eşti ca un scafandru care pătrunde în adâncul oceanelor şi scoate la suprafaţă comorile Când iubeşti pe cineva îl inspiri, activezi în el puteri de care habar nu avea că le are Forţe care zac latent în adâncul oceanului Devenirea noastră ca fiinţe umane este imposibilă fără dragostea celorlalţi Fiecare om revelează în noi un alt mod al nostru de a fi în lume Putem fi în foarte multe feluri, în funcţie de câte relaţii profunde activăm în noi Abia prin trăirea relaţiei ne revelăm pe noi înşine şi înaintăm spre chipul nostru adevărat, care e inepuizabil, care e Dumnezeul din noi Dar din păcate, activăm unul în celălalt doar 1 % din cât am putea Trăim o formă foarte diminuată a noastră Suntem foarte zgârciţi cu noi, nu ne dăm dreptul la viaţă, la devenire Nu ne iubim îndeajuns – Unii oameni sunt dărâmaţi de încercări minore, iar alţii, deşi li se dau greutăţi fără număr, trec prin viaţă cu fruntea sus De ce unii au tăria de a le înfrunta şi alţii nu? E oare aluatul din care am fost făcuţi atât de diferit? – Ce le face unora viaţa foarte grea nu e faptul că viaţa e foarte grea în sine, ci faptul că ei nu sunt dispuşi să vadă şi partea luminoasă a greului din viaţă De aceea este fundamental să găseşti sensul fiecărei încercări sau suferinţe de care te loveşti Dacă o umpli de sens, îţi găseşti puterea şi seninătatea de a merge mai departe cu fruntea sus Dacă nu-i găseşti un sens, ea ajunge să te dărâme Dacă n-ar fi întâmpinat de suferinţă, omul ar fi extraordinar de superficial Abia încercările vieţii îl fac să gândească mai profund Cât timp îi merge bine din toate punctele de vedere, stagnează, trăieşte la suprafaţa sa, nu trăieşte cu toată fiinţa Nu trebuie să ne fie frică de suferinţă Hristos ne-a învăţat să ne eliberăm de ea A exorcizat-o în viaţa lui pământească, înfruntând frica de foamete, de nesomn, de durere, chiar şi frica de moarte, care îi ţine pe toţi în robie Şi, când a ajuns deasupra fricii, a fost liber Frica de încercările grele ale vieţii ne inhibă şi ne împiedică să fim mai mult decât suntem Trebuie să avem curajul să gândim pentru noi o viaţă măreaţă Trebuie să avem curajul să visăm şi să ne visăm mai presus de fricile şi neputinţele noastre 